Հարգելի Վարչապետ ես Ձեզ խնդրանք – առաջարկ ունեմ։ Ես հպարտ ՀԱՅ քաղաքացի եմ, ու բազմակի հպարտ եմ, քանի որ առաջին հայ Նոբելյան մրցանակակրի աղջիկն եմ։ Հայրս երկար տարիներ աշխատել է բնապահպանության նախարարությունում(1986-2015), միջազգային փորձագետ է, մեծ ներդրում է ունեցել համաշխարհային բնապահպանության ոլորտում, իր բազմաթիվ տարիների քրտնաջան ու նվիրյալ աշխատանքի համար Կլիմայի Փոփոխության Փորձագետների Միջկառավարական Խմբի(IPCC) կազմում ստացել է 2007 թ․-ի Խաղաղության նոբելյան մրցանակը։ Ավելի քան 20 տարի IPCC -ում մեծ աշխատանք կատարելու համար իրեն ուղարկել են իր սեփական օրինակը և հատուկ շնորհակալագիր՝ որը իդեպ 240 երկրների ներկայացուցիչներից ուղարկվել էր միայն 4 ամենամեծ աշխատանք կատարած անձանց, որից մեկը Հայաստանը ներկայացնող հայրս է՝ Մարտիրոս Ծառուկյանը։ Նա Միջազգային էքսպերտ է, ամբողջ աշխարհում շատ ճանաչված և հարգված մասնագետ բնապահպանության՝ մասնավերապես գլոբալ տաքացման հիմնախնդրի ոլորտում: